ฮอร์โมนโกนาโดโทรปิน รีลิสซิ่ง (Gonadotropin releasing hormone) หรือย่อว่าอะไร
a. จีเอ็นอาร์เอช (GnRH)
b. จีอาร์เอชโอ (GRHo)
c. จีโออาร์เอช (GoRH)
d. จีอาร์อีเอช (GReH)
ข้อที่ถูกต้องคือ a.  เพราะว่า ฮอร์โมนโกนาโดโทรปิน รีลิสซิ่ง (Gonadotropin releasing hormone) หรือย่อว่า “จีเอ็นอาร์เอช (GnRH)” คือยาประเภทฮอร์โมนที่สร้างจากเซลล์ประสาทของสมองส่วน ไฮโปธาลามัสซึ่งทำหน้าเกี่ยวกับการควบคุมการทำงานของระบบประสาทและระบบต่อมไร้ท่อของร่างกาย ฮอร์โมนนี้จะไปกระตุ้นเนื้อเยื่อส่วนหน้าของต่อมใต้สมองให้หลั่งฮอร์โมนฟอลลิเคิล สติมิวเลติง (Follicle stimulating hormone) หรือเรียกย่อว่า “เอฟเอสเอช (FSH )” และฮอร์โมนลูทิไนซิ่ง (Luteiniz ing hormone) หรือเรียกย่อว่า “แอลเอช (LH)” ซึ่งฮอร์โมนฟอลลิเคิล สติมิวเลติง มีผลกระตุ้นการเจริญเนื้อเยื่อฟอลลิเคิล (Follicle) ที่อยู่ในรังไข่ เพื่อทำให้ฟอลลิเคิลสร้างฮอร์โมนเอสโตรเจน (Estrogen hormone) ซึ่งเป็นฮอร์โมนที่กระตุ้นการแสดงออกถึงลักษณะของเพศหญิง (เช่น มีเต้านม)

นอกจากนี้ฮอร์โมนฟอลลิเคิล สติมิวเลติง ยังมีผลกระตุ้นการเจริญของอัณฑะและของหลอดสร้างอสุจิ (Seminiferous tubule, อ่านเพิ่มเติมในเว็บ haamor.com บทความเรื่อง กายวิภาคและสรีรวิทยาอวัยวะเพศชาย) ให้สร้างอสุจิในเพศชาย

ส่วนฮอร์โมนลูทิไนซิ่ง กระตุ้นให้เกิดการตกไข่จากฟอลลิเคิลและกระตุ้นให้เกิดคอปัส ลูเทียม (Corpus luteum, เนื้อเยื่อรังไข่ที่สร้างฮอร์โมนเพศหญิงตามวงรอบของประจำเดือน) และสร้างฮอร์โมนโพรเจสเทอโรน (Progesterone hormone) ที่ทำหน้าที่ร่วมกับฮอร์โมนเอส โตรเจนทำให้มีการเปลี่ยนแปลงที่รังไข่และที่เยื่อบุมดลูกเพื่อรอรับการฝังตัวของตัวอ่อน (เอ็ม บริโอ/Embryo)

นอกจากนี้ฮอร์โมนลูทิไนซิ่งยังกระตุ้นให้กลุ่มเซลล์อินเตอร์สติเชียล (Interstitial cell)/เซลล์เลย์ดิก (Leydig cell) สร้างฮอร์โมนเทสทอสเทอโรน (Testosterone) ซึ่งเป็นฮอร์โมนเพศชาย

ยาฮอร์โมนโกนาโดโทรปิน รีลิสซิ่ง แบ่งเป็น 2 กลุ่มตามกลไลการออกฤทธิ์คือ ยากระ ตุ้นฮอร์โมนโกนาโดโทรปิน รีลีสซิ่ง (Gonadotropin releasing hormone agonists) และยายับยั้งฮอร์โมนโกนาโดโทรปิน รีลีสซิ่ง (Gonadotropin releasing hormone antagonists)
อายุรศาสตร์ (อายุรศาสตร์) - Internal Medicine